Deputatul Ovidiu-Ioan Sitterli şi-a anunţat, miercuri, în plenul Camerei, afilierea la grupul Partidului Naţional Liberal.

„Vreau să vă aduc la cunoştinţă că prin cererea înregistrată la Biroul permanent al Camerei Deputaţilor îmi încetez activitatea ca deputat neafiliat şi o să acţionez în calitate de deputat afiliat al grupului PNL din Camera Deputaţilor”, a spus Ovidiu-Ioan Sitterli.

Ovidiu-Ioan Sitterli este deputat de Sibiu şi a fost ales pe listele PSD.

Sursa: Agerpres